Tyristrand herredskommune oppsto 1. juli 1916, da Tyristrand og Nakkerud ble skilt ut fra Hole herredskommune som egen kommune. Tyristrand ble imidlertid innlemmet i Ringerike kommune fra 1. januar 1964, sammen med bykommunen Hønefoss og de tidligere herredskommunene Norderhov, Ådal og Hole. Hole trakk seg imidlertid fra sammenslutningen etter noen år og gjenoppsto som egen kommune fra 1. januar 1977.